1960R0511 — DA — 25.07.1975 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

FORORDNING

om Det europæiske Atomenergifællesskabs Forsyningsagentur, der bestemmer de nærmere regler vedrørende sammenholdelse af udbud af og efterspørgsel efter malme, udgangsmaterialer og specielle fissile materialer

DET EUROPÆISKE ATOMENERGIFÆLLESSKABS FORSYNINGSAGENTUR HAR under henvisning til traktatens bestemmelser, særlig artikel 60, stk. 6, efter høring af Agenturets rådgivende Udvalg, under henvisning til Euratomkommissionens beslutning af 5. maj 1960 om fastsættelse af den dato, på hvilken Forsyningsagenturet træder i funktion, og om godkendelsen af denne forordning, særlig artiklerne 3 og 4 i den nævnte beslutning om de nærmere regler vedrørende denne forordnings ikrafttræden, og ud fra følgende betragtninger: ud fra følgende betragtninger: For at kunne udøve sine funktioner i overensstemmelse med de i traktatens artikel 52 anførte principper skal Agenturet for hvert produkt have et fuldstændigt kendskab til markedssituationen på grundlag af erklæringerne vedrørende prognoserne om forbrugernes behov og prognoserne om producenternes disponible lagre; de nærmere regler om sammenholdelse af udbud og efterspørgsel skal nødvendigvis udformes på en sådan måde, at der tages hensyn til de forskellige forsyningssituationer; disse nærmere reglers ikrafttræden medfører overgangsforanstaltninger, som er egnet til at lette den gradvise anvendelse heraf, UDSTEDT FØLGENDE BESTEMMELSER:

Artikel 1

På Agenturets anmodning giver forbrugerne for en bestemt periode, således som det er fastsat i artikel 3, meddelelse til dette om deres prognoser med hensyn til deres behov for malme, udgangsmaterialer og specielle fissile materialer samt, på grundlag at de allerede indgåede kontrakter, om deres modtagelsesprogrammer.

Erklæringerne indeholder følgende angivelser:

1. Produktets betegnelse:

2. Art samt kemisk og fysisk sammensætning såvel som andre egnede specifikationer:

3. Mængder (i enheder efter metersystemet):

4. Afsendelsessted:

5. Anvendelse:

6. Leveringernes tidsmæssige fordeling:

7. Prisvilkår uden forbindende.

Artikel 2

På Agenturets anmodning giver producenterne for en bestemt periode, således som det er fastsat i artikel 3, meddelelse til dette om deres afsendelseslagre, deres produktionsprognoser samt, på grundlag af de allerede indgåede kontrakter, om deres leveringsprogrammer.

Erklæringerne indeholder følgende angivelser:

1. Produktets betegnelse:

2. Art samt kemisk og fysisk sammensætning såvel som andre egnede specifikationer:

3. Mængder (i enheder elter metersystemet):

4. Afsendelsessted:

5. Leveringernes tidsmæssige fordeling:

6. Prisvilkår uden forbindende.

Artikel 3

Efter udtalelse fra Det rådgivende Udvalg fastsætter Agenturet, inden for hvilken frist og for hvilken periode forbrugerne og producenterne skal indsende til dette de i artiklerne 1 og 2 anførte erklæringer og offentliggør en meddelelse herom i De europæiske Fællesskabers Tidende.

Artikel 4

Når Agenturet er i besiddelse af samtlige erklæringer afgivet i overensstemmelse med artiklerne 1 og 2 i denne forordning, giver det ved et cirkulære meddelelse til Fællesskabets forbrugere og producenter om de almindelige markedsvilkår og om markedets tendens samt eventuelt om forsynings- og afsætningsmulighederne i tredjelande.

Artikel 5

Såfremt Kommissionen vedrørende et bestemt produkt særlig på initiativ af Agenturet efter høring af Det rådgivende Udvalg konstaterer, at markedssituationen er karakteriseret ved, at udbuddet er klart større end efterspørgslen, kan den opfordre Agenturet til ved et dertil egnet direktiv at anvende den i det følgende fastlagte forenklede fremgangsmåde:

a) På grundlag af de oplysninger, der er indhentet ved hjælp af erklæringerne, der er afgivet i medfør af artiklerne 1 og 2 i denne forordning, fastsætter Agenturet efter høring af Det rådgivende Udvalg de generelle betingelser, som leveringskontrakterne vedrørende dette produkt skal opfylde.

b) Disse generelle betingelser bringes til de pågældendes kundskab, som så er berettiget til at forhandle direkte og til at underskrive kontrakterne.

c) Kontrakterne tilstilles Agenturet og anses som afsluttet af dette, hvis der ikke inden for en frist af otte dage efter modtagelsen af kontrakterne fremsendes nogen indsigelse af Agenturet til de pågældende.

Den i denne artikel omhandlede fremgangsniåde finder ikke anvendelse på de leveringskontrakter, der vedrører specielle fissile materialer

▼M1

Artikel 5a

Med hensyn til malme og udgangsmaterialer gælder følgende:

a) Forbrugerne er berettigede til at henvende sig direkte til producenterne og til at forhandle frit med den valgte producent om leveringskontrakten.

b) Forbrugerne skal meddele Agenturet de oplysninger, de har modtaget fra producenterne. Oplysningerne skal omfatte: i) antallet af modtagne tilbud; ii) de tilbudte mængder; iii) det ved tilbudene fremkomme (SIC! fremkomne) prisinterval.

c) Leveringskontrakten skal mindst indeholde følgende oplysninger: 1. de kontraherende parters navne 2. de materialemængder, der skal leveres; 3. leveringernes tidsmæssige fordeling på årsbasis; 4. arten af de materialer, der skal leveres; 5. oprindelseslandet for de materialer der skal leveres. Hvis leverandøren ved kontraktens indgåelse ikke kan angive dette, skal han over for forbrugeren og Agenturet forpligte sig til senere skriftligt at meddele dem oprindelseslandet for hver delleverance; 6. pris- og betalingsvilkårene; 7. kontraktens varighed.

d) Med henblik på kontraktens indgåelse skal denne 10 arbejdsdage forinden forelægges Agenturet til underskrift.

e) Hvis leveringskontrakten ikke indeholder klausuler vedrørende den brug, hvortil materialerne er bestemt, skal forbrugeren samtidig tilsende Agenturet en skriftlig erklæring i så henseende.

f) Agenturet skal udtale sig inden 10 arbejdsdage efter modtagelse af kontrakten enten ved at indgå denne eller ved at afvise den.

g) Afvisningen skal meddeleles de pågældende ved en begrundet beslutning. Denne kan indbringes for Kommissionen i henhold til artikel VIII, stk. 3, i vedtægterne for Forsyningsagenturet ( 1 ).

h) Opsigelse af leveringskontrakten skal meddeles Agenturet.

i) Enhver ændring af leveringskontrakten kræver Agenturets underskrift i overensstemmelse med fremgangsmåden for den originale kontrakt.

▼B

Artikel 6

Sammenholdelsen af udbuddene og efterspørgslerne foretages med den i artikel 5 anførte undtagelse efter følgende fremgangsmåde:

På de datoer og for de perioder, som Agenturet fastsætter, giver forbrugerne det meddelelse om deres behov for leveringer af malme, udgangsmaterialer eller specielle fissile materialer.

Når Agenturet er i besiddelse af disse meddelelser (SIC! meddelelser,) fastsætter det ved en indkaldelse af tilbud med alle formålstjenlige angivelser, på hvilke datoer og for hvilke perioder Fællesskabets producenter opfordres til at fremsætte deres tilbud.

Når Fællesskabets producenter har afgivet deres tilbud, anses de for at have opfyldt den pligt, der påhviler dem i henhold til traktatens artikel 57, stk. (2), 2. afsnit. Når Agenturet er i besiddelse af disse tilbud, bestemmer det, om og for hvilke mængder det udøver sin optionsret.

Agenturet giver forbrugerne meddelelse om de udbud og om omfanget af de efterspørgsler, som det har modtaget, og underretter de pågældende om de betingelser, på hvilke deres ønsker kan opfyldes samt om de nærmere regler for kontrakternes indgåelse.

Artikel 7

▼M1

Uafhængigt af de bestemmelser, der er omhandlet i artikel 5, 5a og 6 i denne forordning (SIC! forordning,) kan forbrugerne til enhver tid fremsætte ønsker eller afgive ordrer til Agenturet. Disse ordrer effektueres på de gunstigste betingelser under hensyntagen til de på markedet disponible mængder.

▼B

Artikel 8

Denne forordning træder i kraft 1. juni 1960 i alle sine bestemmelser for de kontrakter, der vedrører leveringen af specielle fissile materialer.

Hvad angår de kontrakter, der vedrører leveringen af malme og udgangsmaterialer, udsættes anvendelsen af artiklerne 5 og 6 seks måneder fra denne dato, således at den træder i kraft 1. december 1960. I denne periode vedbliver de i dette stykke nævnte kontrakter at være underkastet Kommissionens forudgående godkendelse i overensstemmelse med traktatens artikel 22.

( 1 ) EFT nr. 27 af 6. 12. 1958, s. 537/58.